****

**V I L J A N D I L I N N**

**LINNAVOLIKOGU**

**KULTUURI- JA SPORDIKOMISJONI**

**KOOSOLEKU PROTOKOLL**

Viljandi 18. aprill 2023 nr 1-10/23/18

Algus kell 17.00, lõpp kell 18.15

**Koosolekut juhatas** Liis Aedmaa (Teamsis)

**Protokollis** Kristi Kroon

**Võtsid osa liikmed:** Kaspar Taimsoo, Vallo Kirs, Johan-Kristjan Konovalov, Veronika Raudsepp Linnupuu, Epp Rebane, Anett Suits, Tõnis Tulp

**Võtsid osa asendusliikmed:** Raul Kukk (Marek Tiits asendusliige, Teamsis), Voldemar Nikolajev (Arne Sammeli asendusliige), Raivo Sirelpuu

**Puudusid**: Alar Ani, Krister Kallas, Arne Sammel

**Koosolekul viibisid**: kultuuri- ja noorsootöö spetsialist Vilja Volmer-Martinson, linnapea Madis Timpson

Koosolek toimus füüsiliselt Viljandi raekoja II korruse saalis ja elektrooniliselt Microsoft Teamsi vahendusel.

Päevakorra läbirääkimised. Kinnitati järgmine päevakord.

**PÄEVAKORD:**

1. Viljandi uus linnameister Gea Valner, kes tutvustab meile oma plaane selles aastases ametis.

2. Vilja Volmer-Martinsoni ülevaate Tartu2024 raames planeeritud sündmused Viljandis.

**PÄEVAKORRAPUNKTID NR 1**

**Viljandi uus linnameister Gea Valner, kes tutvustab meile oma plaane selles aastases ametis  
KUULATI:**

G. Valner tegi ülevaate oma plaanidest uues ametis, tutvustas pärandaianduse mõistet ja rääkis Viljandi liigirikastest aedadest. Pärandaiandus on sümbioos minevikust, olevikust ja tulevikust. Linnameistri eesmärgiks on pärandaianduse mõiste tutvustamine linnas ja väljaspool linna. Plaanis on avada koostöös Viljandi Gümnaasiumiga esimene kogukonnaaed pilootprojektina, püsikute peenrad linnaruumis koos taimede nimetustega ja linna erinevate olemasolevate sündmustega ühendada pärandaianduse teema. Koostööd tehakse ka Viljandi Muuseumiga.

Toimus arutelu ja komisjoni liikmed esitasid küsimusi.

**OTSUSTATI:**

Informatsioon võeti teadmiseks.

**PÄEVAKORRAPUNKT NR 2**

**Vilja Volmer-Martinsoni ülevaate Tartu2024 raames planeeritud sündmused Viljandis**

**KUULATI:**

V. Volmer-Martinson tutvustas sündmuseid, mis on plaanis korraldada Viljandi linnas projekti Tartu2024 raames. Kultuuripealinn ei ole üksnes Tartu vaid ka Viljandi linn, Võrumaa, Valgamaa ja Põlvamaa vallad. Oleme avalike suhete ja turismiametiga koostöös läbi mõtlemas, kuidas külalisi väärikalt Viljandis vastu võtta ja et sündmused oleksid kergelt leitavad ja atraktiivsed ka väliskülalistele. (Tartu2024 sündmuste nimekiri lisatud protokollile). Viljandi Linnavolikogu istungile 27.aprillil on kutsutud Kadri Laanmets, Tartu 2024 Lõuna-Eesti projektide haldur.

Vilja Volmer-Martinson tõi ühe probleemkohana välja, et kuigi Viljandi ja vallad on korduvalt rõhutanud transpordi vajalikkust Tartu ja mujal toimuvate sündmuste vahel, ei ole selles osas ühtegi lahendust hetkel välja pakutud.

Toimus arutelu, esitati küsimusi.

**OTSUSTATI:**

Info võeti teadmiseks.

**MUUD KÜSIMUSED**

**1. KUULATI:**

R. Sirelpuu - Kas on infot Pärimusmuusika Aida tualettide avalikuks muutmise küsimuses?

J. K. Konovalov – koostöös linna avalike suhetega oleme käinud Pärimusmuusika Aidas ja nemad on lubanud enda tualetti kasutada linna külalistel nendel kellaaegadel, kui asutus on avatud. Eraldi avaliku tualeti silti välja panna ei oleks kohane.

**OTSUSTATI:**

Info võeti teadmiseks.

**2. KUULATI:**

K. Taimsoo – Kultuuri- ja spordikomisjonil käis külas Kohtla-Järve külalisgrupp, et ammutada ideid oma linna era spordiühingute ühtseks keskuseks liitmise teemadel, et rahaliselt paremini toimida. Neid huvitas eelkõige Viljandi linna sporditaristu toimimine ning haldus. Tutvustasime Viljandi Spordikeskuse juhataja Mati Jürissoni, Viljandi Spordikooli direktori Andres Kallavuse ja Viljandi noortevolikogu liikme Rainer Orase abil Viljandi spordiobjekte ja raekoda. Külastusega jäädi rahule ja meie komisjoni kutsuti külla Kohtla-Järvele.

**OTSUSTATI:**

Info võeti teadmiseks.

(allkirjastatud digitaalselt) (allkirjastatud digitaalselt)

Liis Aedmaa Kristi Kroon

koosoleku juhataja protokollija